ቅዱስ ጳውሎስ ሌላ ታላቅ ነገር ያነሣል። ይኸውም ውግዘት ምን ያህል አስፈሪ ነገር እንደሆነ የሚያመለክት ነው። አንድ ሰው ከእድር ቢለይ፥ ሌላ እድር ውስጥ ይገባል። ወይም በዘመናዊው ዓለም ሌላ ዘዴ ሊጠቀም ይችላል። ( ላይፍ ኢንሹራንስ ሊገባ ይችላል።) በመንፈሳዊው ዓለም ግን አንድ ሰው በቤተ ክርስቲያን ሳለ በመንፈስ ቅዱስ ጸጋ ውስጥ ነው። ከቤተ ክርስቲያን ሲወገዝ ግን ለሰይጣን አልፎ ነው የሚሰጠው። ለዚህ ነው ውግዘት በፖለቲካ ዘመቻ፥ በፍርሃት፥ በሥልጣን ሽኩቻ ሳይሆን፥ በእርጋታና በሰከነ መንገድ፥ በእንባና በጸሎት መከናወን ያለበት። ውግዘትን አከናውነን ድንፋታና ጋዜጣዊ መግለጫ አናወጣም። ሰውን ቀብረን ስንመጣ እንደማንጨፍር ሁሉ፥ ሰውን አውግዘን እናለቅሳለን እንጂ አንደሰትም። ስ
